Борис Владимирович Филинов 1954 йылдың 23 мартында Өфө ҡалаһында тыуа. Бала сағына һынлы сәнғәт менән мауыға. 1975 йылда Өфө сәнғәт училищеһын тамамлай, һөнәре буйынса рәссам-биҙәүсе. Хәрби хеҙмәттән һуң автовокзалдар берекмәһендә рәссам-биҙәүсе булып эшләй. 1982 йылда Башпотребсоюздың реклама комбинатында бригадир булып эшләй, унда магазин, универмаг, кафе һәм ресторандар биҙәү эштәрен башҡара. 1986—1987 йылдарҙа һаңғырау балалар өсөн интернат-мәктәптә рәсем уҡытыусыһы булып эшләй. 1987 йылдан 1989 йылға тиклем «Мир» производство берекмәһендә сәнәғәт эстетикаһы бюроһының өлкән рәссамы булып эшләй.